6357 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 258 

22 Δεκεμβρίου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

264. Σύσταση Υπηρεσιών Δημοσιονομικού Ελέγχου 
στο Υπουργείο Οικονομίας και Οικονομικών και 


τροποποίηση διατάξεων των Π.Δ/των 284/1988, 

79/1990 και 206/2001 . 1 

265. Κατανομή οργανικών θέσεων δικαστικών λει¬ 
τουργών των Πολιτικών και Ποινικών Δικαστη¬ 
ρίων του Κράτους. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 264 

Σύσταση Υπηρεσιών Δημοσιονομικού Ελέγχου στο 
Υπουργείο Οικονομίας και Οικονομικών και τροποποί¬ 
ηση διατάξεων των Π.Δ/των 284/1988, 79/1990 και 
206/2001. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του Ν.2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α' 107). 

β) Του άρθρου 23του Ν.2362/1995 «ΠερίΔημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» (Α' 247). 

γ) Του άρθρου 29Α του Ν.1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν.2081/1992 (Α' 154) και αντικαταστάθηκε 
μετηνπαρ. 2ατου άρθρου 1 του Ν.2469/1997 (Α'38). 

2. Την αριθμ. πρωτ. ΔΙΔΚ/Φ.1/2/6139/23.3.2004 απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης (ΥΠ.ΕΣ.Δ.Δ.Α.) 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης» (ΦΕΚ 
527/τ.Β'/24.3.2004). 

3. Το γεγονός ότι από τις διατάξεις του παρόντος 
Π.Δ/τος προκαλείται δαπάνη οκτώ χιλιάδων εκατό 


(8.100,00) ευρώ σε βάρος του Προϋπολογισμού του 
Υπουργείου Οικονομίας και Οικονομικών για το τρέχον 
έτος και επτά χιλιάδων εξακοσίων ογδόντα (7.680,00) ευ¬ 
ρώ για κάθε ένα από τα επόμενα πέντε (5) έτη, που θα βα¬ 
ρύνει τον Κ.Α.Ε. 

4. Την υπ’ αριθμ. 276/2004 γνωμοδότηση του Συμβουλί¬ 
ου της Επικράτειας, με πρόταση του Υπουργού Οικονο¬ 
μίας και Οικονομικών και του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

1. Στη Γενική Γραμματεία Δημοσιονομικής Πολιτικής 
(Γ.Γ.Δ.Π.) - Γενικό Λογιστήριο του Κράτους (Γ.Λ.Κ.) του 
Υπουργείου Οικονομίας και Οικονομικών, συνιστάται 
«Υπηρεσία Δημοσιονομικού Ελέγχου (Υ.Δ.Ε.) στο Υπουρ¬ 
γείο Τουριστικής Ανάπτυξης», επιπέδου Διεύθυνσης, που 
υπάγεται στη Γενική Διεύθυνση Διοίκησης και Δημοσιο¬ 
νομικών Ελέγχων. 

2. Η συνιστώμενη Υπηρεσία διαρθρώνεται στα πιο κάτω 
τμήματα: 

α) Τμήμα Α': Εκκαθάρισης Δαπανών Τακτικού Προϋπο¬ 
λογισμού. 

β) Τμήμα Β': Εκκαθάρισης Δαπανών Προϋπολογισμού 
Δημοσίων Επενδύσεων και Λογιστικού. 

3. Οι αρμοδιότητες της ανωτέρω Υ.Δ.Ε. ορίζονται και 
κατανέμονται μεταξύ των Τμημάτων της ως εξής: 

α) Τμήμα Α': Οι αρμοδιότητες που αναφέρονται στην 
παράγραφο 1 του άρθρου 43 του Π.Δ. 284/1988 (Α' 128) 
με στοιχεία γ, δ, ε, στ, θ και ιγ, σε συνδυασμό με τις δια¬ 
τάξεις του άρθρου 23του Νόμου 2362/1995 (Α' 247), όσον 
αφορά τις δαπάνες του τακτικού προϋπολογισμού του 
Υπουργείου Τουριστικής Ανάπτυξης, καθώς και η τήρηση 
του μητρώου προσωπικού του εν λόγω Υπουργείου, όπως 
προβλέπεται από τις κείμενες διατάξεις. 

β) Τμήμα Β': Οι αρμοδιότητες που αναφέρονται στην 
παράγραφο 1 του άρθρου 43 του Π.Δ. 284/1988 με στοι¬ 
χεία γ, δ και ε, σε συνδυασμό με τις διατάξεις του άρθρου 
23 του Νόμου 2362/1995, όσον αφορά τις δαπάνες του 
προϋπολογισμού δημοσίων επενδύσεων του Υπουργείου 
Τουριστικής Ανάπτυξης και οι αρμοδιότητες της παρα¬ 
γράφου 1 του ίδιου άρθρου με στοιχεία α, β, ζ, η, ι, ια, ιβ 
και ιδ, σε συνδυασμό με τις διατάξεις του άρθρου 23 του 
Νόμου 2362/1995, καθώς και η τήρηση των προβλεπόμε- 
νων από την παράγραφο 2 του άρθρου 43 του Π.Δ. 
284/1988 λογιστικών βιβλίων. 

4. Η Υ.Δ.Ε., που συνιστάται με την παράγραφο 1, προ¬ 
στίθεται στις υπηρεσίες, που συγκροτούν τη Γ.Γ.Δ.Π. - 
Γ.Λ.Κ. και υπάγεται στην Κεντρική Υπηρεσία του Υπουρ¬ 
γείου Οικονομίας και Οικονομικών. Της εν λόγω Υπηρε¬ 
σίας και των Τμημάτων αυτής προΐστανται υπάλληλοι των 
κλάδων ΠΕ Δημοσιονομικών ή ΠΕ Δημοσιονομικού (προ¬ 
σωρινός). 

5. Από την έναρξη ισχύος του παρόντος, η αρμοδιότητα 
του ελέγχου, εκκαθάρισης και εντολής πληρωμής των δα¬ 
πανών του Υπουργείου Τουριστικής Ανάπτυξης παύει να 
ασκείται από την Υ.Δ.Ε. στο Υπουργείο Ανάπτυξης, όπως 
ορίζεται στο άρθρο 1 παρ. 3 περ. β'του Π .Δ. 206/01 (Α' 163). 

Άρθρο 2 

1. Στη Γενική Γραμματεία Δημοσιονομικής Πολιτικής 
(Γ.Γ.Δ.Π.) - Γενικό Λογιστήριο του Κράτους, συνιστάται 
Υπηρεσία Δημοσιονομικού Ελέγχου (Υ.Δ.Ε.) στις Υπηρε¬ 
σίες που υπάγονται στον Πρωθυπουργό (Πολιτικό Γρα¬ 
φείο του Πρωθυπουργού, Γενική Γραμματεία της Κυβέρ¬ 
νησης, Γενική Γ ραμματεία Επικοινωνίας και Γ ενική Γ ραμ- 
ματεία Ενημέρωσης), επιπέδου αυτοτελούς Τμήματος, 
που υπάγεται στη Γ ενική Διεύθυνση Διοίκησης και Δημο¬ 
σιονομικών Ελέγχων. 

2. Η ανωτέρω Υπηρεσία έχει τις αρμοδιότητες που ανα- 
φέρονται στο άρθρο 43 του Π.Δ. 284/1988, «Οργανισμός 
του Υπουργείου Οικονομικών» (Α' 128), σε συνδυασμό με 
τις διατάξεις του άρθρου 23 του Ν.2362/1995 (Α' 247), 
όσον αφορά τις δαπάνες του Πολιτικού Γ ραφείου του 
Πρωθυπουργού και των Γενικών Γραμματειών της Κυ¬ 
βέρνησης, της Επικοινωνίας και της Ενημέρωσης. 

3. Της εν λόγω Υπηρεσίας προΐσταται υπάλληλος του 
κλάδου ΠΕ Δημοσιονομικών ή ΠΕ Δημοσιονομικού (προ¬ 
σωρινός). 

4. Για τη στελέχωση της ανωτέρω Υπηρεσίας μεταφέ- 
ρονται οι οργανικές θέσεις της Υπηρεσίας Δημοσιονομι¬ 
κού Ελέγχου στο Υπουργείο Τύπου και Μέσων Μαζικής 
Ενημέρωσης, οι οποίες συνεστήθησαν με το άρθρο 2 του 
Π.Δ. 432/1994 (Α'243). Η Υπηρεσία αυτή, η οποία μετονο¬ 
μάσθηκε σε Υπηρεσία Δημοσιονομικού Ελέγχου στις Γε¬ 
νικές Γραμματείες Επικοινωνίας και Ενημέρωσης με την 
παρ. 7του άρθρου 2 του Ν.3242/2004 (Α' 102), καταργεί- 
ται. 

5. Η αρμοδιότητα του ελέγχου, εκκαθάρισης και εντο¬ 
λής πληρωμής των δαπανών της Γενικής Γραμματείας 
της Κυβέρνησης παύει να ασκείται από την Υ.Δ.Ε. στο 
Υπουργείο Οικονομίας και Οικονομικών (πρώην Υπ. Οικο¬ 
νομικών), όπως ορίζεται στο άρθρο 5 του Π.Δ. 206/01 (Α' 
163). Το Τμήμα Γ' Εκκαθάρισης Δαπανών Μετοχικού Τα¬ 
μείου Πολιτικών Υπαλλήλων και Γενικής Γραμματείας 
Υπουργικού Συμβουλίου, της Υπηρεσίας Δημοσιονομι¬ 
κού Ελέγχου (Υ.Δ.Ε.) στο Υπουργείο Οικονομίας και Οι¬ 
κονομικών, μετονομάζεται σε Τμήμα Γ' Εκκαθάρισης Δα¬ 
πανών Μετοχικού Ταμείου Πολιτικών Υπαλλήλων. 

Άρθρο 3 

Το άρθρο 23 του Π.Δ./τος 284/1988 (Α' 128) αντικαθί¬ 
σταται ως ακολούθως: 

Δ21 - ΔΙΕΥΘΥΝΣΗ ΕΠΕΞΕΡΓΑΣΙΑΣ ΣΧΕΔΙΩΝ ΝΟΜΩΝ 
ΚΑΙ ΚΑΝΟΝΙΣΤΙΚΩΝ ΔΙΟΙΚΗΤΙΚΩΝ ΠΡΑΞΕΩΝ 

1. Η Δ21 - Διεύθυνση Επεξεργασίας Σχεδίων Νόμων και 
Κανονιστικών Διοικητικών Πράξεων διαρθρώνεται στα 
πιο κάτω Τμήματα: 


α) Τμήμα Α' Επεξεργασίας Σχεδίων Νόμων. 

β) Τμήμα Β' Επεξεργασίας Σχεδίων Νόμων. 

γ) Τμήμα Γ Επεξεργασίας Κανονιστικών Διοικητικών 
Πράξεων. 

2. Οι αρμοδιότητες της Διεύθυνσης ορίζονται και κατα- 
νέμονται μεταξύ των Τ μημάτων της, ως εξής: 

α. Τμήμα Α' Επεξεργασίας Σχεδίων Νόμων. 

Επεξεργασία των σχεδίων νόμων και τροπολογιών αρ¬ 
μοδιότητας των Υπουργείων Οικονομίας και Οικονομι¬ 
κών, Ανάπτυξης, Απασχόλησης και Κοινωνικής Προστα¬ 
σίας, Υγείας και Κοινωνικής Αλληλεγγύης, Αγροτικής 
Ανάπτυξης και Τροφίμων, Πολιτισμού, Τουριστικής Ανά¬ 
πτυξης και Αιγαίου και Νησιωτικής Πολιτικής, καθώς και 
κατάρτιση της προβλεπόμενης από το άρθρο 75 παρ. 1 
και 2 του Συντάγματος Έκθεσηςτου Γενικού Λογιστηρίου 
του Κράτους, με την οποία καθορίζονται ταπροκαλού μέ¬ 
να από τις προτεινόμενες ρυθμίσεις οικονομικά αποτελέ¬ 
σματα. 

Εισήγηση στον Υπουργό Οικονομίας και Οικονομικών 
επί των προτάσεων των αρμοδίων Υπουργών για τον τρό¬ 
πο κάλυψης της προκαλούμενης από τα νομοσχέδια και 
τις τροπολογίες δαπάνης ή της ελάττωσης των εσόδων 
του κρατικού προϋπολογισμού ή του προϋπολογισμού 
των φορέων που επιχορηγούνται από το Δημόσιο. 

Εισήγηση στον Υπουργό Οικονομίας και Οικονομικών 
επί των νομοσχεδίων των παραπάνω Υπουργείων, με τα 
οποία ρυθμίζονται και θέματα συναρμοδιότητας του 
Υπουργείου Οικονομίας και Οικονομικών. 

Κατάρτιση σχεδίων νόμων ή τροπολογιών ή κανονιστι¬ 
κών διοικητικών πράξεων του Υπουργείου Οικονομίας και 
Οικονομικών, εφόσον η σχετική αρμοδιότητα δεν έχει 
ανατεθεί σε άλλη Διεύθυνση. 

β. Τμήμα Β' Επεξεργασίας Σχεδίων Νόμων. 

Οι αντίστοιχες αρμοδιότητες του Α' Τμήματος, όσον 
αφορά στα Υπουργεία Εσωτερικών, Δημόσιας Διοίκησης 
και Αποκέντρωσης, Εξωτερικών, Εθνικής Άμυνας, Περι¬ 
βάλλοντος, Χωροταξίας και Δημοσίων Έργων, Εθνικής 
Παιδείας και θρησκευμάτων, Δικαιοσύνης, Μεταφορών 
και Επικοινωνιών, Δημόσιας Τάξης, Εμπορικής Ναυτιλίας 
και Μακεδονίας - Θράκης, καθώς και τα τυχόν συνιστώ- 
μενα νέα Υπουργεία. 

γ. Τμήμα Γ' Επεξεργασίας Κανονιστικών Διοικητικών 
Πράξεων. 

Επεξεργασία όλων των σχεδίων προεδρικών διαταγμά¬ 
των και κοινών υπουργικών αποφάσεων, που ρυθμίζουν 
θέματα Υπουργείων ή αυτοτελών δημοσίων υπηρεσιών, 
εκτίμηση των προκαλούμενων από τις διατάξεις τους οι¬ 
κονομικών αποτελεσμάτων και έλεγχος του τρόπου αντι¬ 
μετώπισής τους, καθώς και εισήγηση για την υπογραφή 
αυτών από τον Υπουργό Οικονομίας και Οικονομικών. 

Επεξεργασία όλων των σχεδίων προεδρικών διαταγμά¬ 
των και κοινών υπου ργικών αποφάσεων, που αφορούν νο¬ 
μικά πρόσωπα δημοσίου δικαίου ή οργανισμούς ή λογα¬ 
ριασμούς α) των οποίων οι δαπάνες βαρύνουν άμεσα ή 
έμμεσα τον κρατικό προϋπολογισμό, β) των οποίων το 
προσωπικό εξομοιούται με δημοσίους υπαλλήλους, γ) 
των οποίωντο προσωπικό συνταξιοδοτείται από το δημό¬ 
σιο ταμείο, εκτίμηση των προκαλούμενων από αυτά οικο¬ 
νομικών αποτελεσμάτων, έλεγχος του τρόπου αντιμετώ¬ 
πισής τους και εισήγηση για υπογραφή αυτών από τον 
Υπουργό Οικονομίας και Οικονομικών. 

Άρθρο 4 

Σύσταση Τμήματος Εξυπηρέτησης Πολιτών 

1. Στη Γενική Γραμματεία Δημοσιονομικής Πολιτικής 
(Γ.Γ.Δ.Π.) - Γενικό Λογιστήριο του Κράτους του Υπουρ¬ 
γείου Οικονομίας και Οικονομικών, συνιστάται αυτοτελές 
Τμήμα Εξυπηρέτησης Πολιτών, το οποίο υπάγεται στη Γε¬ 
νική Διεύθυνση Μισθών και Συντάξεων και προστίθεται 
στις υπηρεσίες που συγκροτούν την Κεντρική Υπηρεσία 
της Γ.Γ.Δ.Π.-Γ.Λ.Κ. 

2. Οι αρμοδιότητες του εν λόγω Τμήματος ορίζονται ως 
εξής: 

α. Υποδοχή και πληροφόρηση των πολιτών για διάφορα 
θέματα συνταξιοδότησης από το Δημόσιο, όπως για τις 
προϋποθέσεις θεμελίωσης δικαιώματος σύνταξης, τον 
υπολογισμό αυτής και τα κατά περίπτωση δικαιολογητικά 
που πρέπει να υποβληθούν. 

β. Επιμέλεια άμεσης διαβίβασης των αιτήσεων παροχής 
πληροφοριών ή των αναφορών παραπόνων των πολιτών 
στις καθ' ύλην αρμόδιες οργανικές μονάδες της Γ ενικής 
Διεύθυνσης και αποστολή αιτιολογημένων απαντήσεων 
προς τους πολίτες, εντός των τασσόμενων από το νόμο 
προθεσμιών. 

γ. Μέριμνα για την εύρυθμη λειτουργία του Τηλεφωνι¬ 
κού Κέντρου Ενημέρωσης Πολιτών καιτης Αίθουσας Εξυ¬ 
πηρέτησης του Πολίτη. 

δ. Συνεργασία με τις Διευθύνσεις Συντάξεων και με το 
Τμήμα Διεκπεραίωσης και Αρχείου, για την άμεση και 
αποτελεσματική πληροφόρηση των ενδιαφερομένων 
σχετικά με την έκβαση της υπόθεσής τους στα διάφορα 
στάδια επεξεργασίας της. 

ε. Παραλαβή και πρωτοκόλληση αιτήσεων και λοιπών 
εγγράφων, επικύρωση αντιγράφων και βεβαίωση του 
γνήσιου της υπογραφής καθώς και χορήγηση βεβαιώσε¬ 
ων και πιστοποιητικών. 

στ. Εκτύπωση και χορήγηση αντιγράφων συνταξιοδοτι- 
κών πράξεων νέων συνταξιούχων και ενημέρωσή τους για 
τα συνταξιοδοτικά δεδομένα που λήφθηκαν υπόψη για 
τον υπολογισμό της σύνταξής τους. 

ζ. Ενέργειες για αντιμετώπιση μεταβολών της συντα- 
ξιοδοτικής κατάστασης των συνταξιούχων, όπως διαγρα¬ 
φή, αλλαγή διεύθυνσης και αλλαγή τραπεζικού λογαρια¬ 
σμού. 

η. Έκδοση και διάθεση ενημερωτικών φυλλαδίων, εντύ¬ 
πων και οδηγιών σχετικά με θέματα των Διευθύνσεων Συ¬ 
ντάξεων. 

θ. Μέριμνα για την αποτελεσματικότερη συνεργασία με 
τα Κέντρα Εξυπηρέτησης Πολιτών (Κ.Ε.Π.). 

ι. Καταγραφή υποδείξεων των πολιτών και προώθησή 
τους στις αρμόδιες υπηρεσιακές μονάδες για την αξιο¬ 
ποίησή τους. 

3. Του ανωτέρω Τμήματος προϊσταται υπάλληλος του 
κλάδου ΠΕ-Δημοσιονομικώνή ΠΕ-Δημοσιονομικού (προ¬ 
σωρινός). 

4. Το Τμήμα Διεκπεραίωσης - Αρχείου και Πληροφόρη¬ 
σης Πολιτών, το οποίο συνεστήθη με το άρθρο 7του Π.Δ. 
79/1990, μετονομάζεται σε Τμήμα Διεκπεραίωσης και Αρ¬ 
χείου. Το Γ ραφείο Διεκπεραίωσης και Αρχείου, που προ- 
βλέπεταιαπότηνπερ. ατού άρθρου 13του Π.Δ. 79/1990, 
καταργείται, οι δε αρμοδιότητές του ασκούνται από το 
Τμήμα Διεκπεραίωσης και Αρχείου του παρόντος άρ¬ 
θρου. Καταργείται ομοίως το Γραφείο Πληροφόρησης 


Πολιτών που προβλέπεται από την περ. β του άρθρου 13 
του Π.Δ. 79/1990. 

Άρθρο 5 

Η ισχύς των διατάξεων του παρόντος Π.Δ/τος αρχίζει 
από 1.1.2005. 

Στον Υπουργό Οικονομίας και Οικονομικών αναθέτουμε 
τη δημοσίευση και εκτέλεση του παρόντος Προεδρικού 
Διατάγματος. 

Αθήνα, 21 Δεκεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤ. ΑΝΔΡΕΟΥΛΑΚΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

-♦- 

( 2 ) 

Κατανομή οργανικών θέσεων δικαστικών λειτουργών των 
Πολιτικών και Ποινικών Δικαστηρίων του Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Α. Τις διατάξεις: 

1. Του άρθρου 3παρ. 2εδ. α'περ. αα'του Ν. 1756/1988 
«Κώδικας Οργανισμού Δικαστηρίων και Κατάστασης Δι¬ 
καστικών Λειτουργών» (Α' 35) όπως διαμορφώθηκε με το 
άρθρο 6 παρ. 8του Ν. 2408/1996 (Α' 104). 

2. Του άρθρου 29Α'του Ν. 1558/1985 «Κυβέρνηση και 
Κυβερνητικά Όργανα» (Α' 137) όπως προστέθηκε με το 
άρθρο 27του Ν. 2081/1992 (Α' 154) καιτροποποιήθηκε με 
το άρθρο 1 παρ. 2ατου Ν. 2469/1997 (Α'38). 

Β. Την υπ’ αριθμ. 111/2004 γνώμη του Προέδρου του 
Αρείου Πάγου αφού έλαβε υπόψη τις αιτιολογημένες 
προτάσεις των δικαστικών λειτουργών που διευθύνουντα 
Εφετεία της Χώρας. 

Γ. Την υπ’ αριθμ. 2923/29.9.2004 γνώμη του Εισαγγελέα 
του Αρείου Πάγου αφού έλαβε υπόψη τις αιτιολογημένες 
προτάσεις των εισαγγελικών λειτουργών που διευθύνουν 
τις Εισαγγελίες Εφετώντης Χώρας. 

Δ. Το γεγονός ότι κατ’ εφαρμογή των διατάξεων του άρ¬ 
θρου 3 παρ. 1 περ. βτου Ν. 3258/2004 (Α' 144) έχουν ήδη 
κατανεμηθεί μία (1) οργανική θέση Προέδρου Εφετών 
καθώς και μία (1) οργανική θέση Εφέτη στο Εφετείο Κα¬ 
λαμάτας (Π.Δ. 221/2004-Α' 202). 

Ε. Το γεγονός ότι το παρόν διάταγμα δεν προκαλεί επι¬ 
πλέον δαπάνη σε βάρος του κρατικού προϋπολογισμού. 

ΣΤ. Την 275/2004 γνωμοδότηση του Συμβουλίου της 
Επικράτειας, μετά από πρόταση του Υπουργού Δικαιοσύ¬ 
νης, αποφασίζουμε: 

Άρθρο 1 

Οι λοιπές οργανικές θέσεις των δικαστικών λειτουργών 
των Πολιτικών και Ποινικών Δικαστηρίων του Κράτους 
που συστήθηκαν από 1ης Ιουλίου 2004 με τις διατάξεις 
του άρθρου 3παρ. 1 περ. Βτου Ν. 3258/2004«Τροποποί¬ 
ηση διατάξεωντου Κώδικα Οργανισμού των Δικαστηρίων 
και Κατάστασης Δικαστικών Λειτουργών και άλλες διατά¬ 
ξεις» (Α' 144), κατανέμονται ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΦΕΤΕΙΑ ΚΑΙ ΕΙΣΑΓΓΕΛΙΕΣ ΕΦΕΤΩΝ 

1. Αθηνών: Δύο (2) οργανικές θέσεις Εφετών, οριζομέ- 
νου του συνολικού αριθμού αυτών σε διακόσιες έξι (206). 

2. Αιγαίου: Μία (1) οργανική θέση Προέδρου Εφετών, 
οριζομένου του συνολικού αριθμού αυτών σε δύο (2). 

3. Δωδεκανήσου: Μία (1) οργανική θέση Εφέτη, οριζο- 
μένου του συνολικού αριθμού αυτών σε επτά (7). 

4. Θεσσαλονίκης: Δύο (2) οργανικές θέσεις Εφετών, 
οριζομένου του συνολικού αριθμού αυτών σε πενήντα 
δύο (52). 

5. Θράκης: Μία (1) οργανική θέση Αντεισαγγελέα Εφε¬ 
τών, οριζομένου του συνολικού αριθμού αυτών σε τρεις (3). 

6. Ιωαννίνων: α) Μία (1) οργανική θέση Προέδρου Εφε¬ 
τών, οριζομένου του συνολικού αριθμού αυτών σε δύο 
( 2 ). 

β) Μία (1) οργανική θέση Εφέτη, οριζομένου του συνο¬ 
λικού αριθμού αυτών σε οκτώ (8). 

γ) Μία (1) οργανική θέση Αντεισαγγελέα Εφετών, ορι- 
ζομένου του συνολικού αριθμού αυτών σε δύο (2). 


7. Κέρκυρας: Μία (1) οργανική θέση Εφέτη, οριζομένου 
του συνολικού αριθμού αυτών σε πέντε (5). 

8. Πατρών: α) Δύο (2) οργανικές θέσεις Εφετών, οριζο- 
μένου του συνολικού αριθμού αυτών σε δέκα οκτώ (18). 

β) Μία (1) οργανική θέση Αντεισαγγελέα Εφετών, ορι- 
ζομένου του συνολικού αριθμού αυτών σε επτά (7). 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 17 Δεκεμβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




